S-1894/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. mars 2020, á hendur D-kk-þgf G-kk-þgf P-kk-þgf, Flúðaseli 74, Reykjavík, fyrir umferðarlagabrot, með því að hafa aðfaranótt sunnudagsins 13. janúar 2019 ekið bifreiðinni HRZ31 undir áhrifum áfengis og óhæfur til að stjórna henni örugglega vegna áhrifa ávana og fíkniefna (vínandamagn í blóði mældist 0,93‰ og í blóði mældist amfetamín 145 ng/ml og tetrahýdrókannabínólsýra 8,9 ng/ml) um Bríetartún í Reykjavík, þar sem lögregla stöðvaði aksturinn á bifreiðastæði við hús nr. 24.

Telst brot þetta varða við 1., sbr. 2. mgr. 49. gr., og 1., sbr. 2. mgr. 50. gr. og 1.mgr. 58. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í apríl 1984. Samkvæmt framlögðu sakavottorði, dagsettu 29. apríl 2020, var ákærði dæmdur til greiðslu sektar 27. maí 2008 fyrir vörslur fíkniefna og akstur undir áhrifum ávana og fíkniefna. Þá gekkst hann undir greiðslu sektar með viðurlagaákvörðun 15. desember 2012 fyrir akstur undir áhrifum ávana og fíkniefna. Ákærði var síðan dæmdur í þrjátíu daga fangelsi 21. júlí 2014 fyrir akstur undir áhrifum ávana og fíkniefna. Þá var hann dæmdur í þriggja mánaða fangelsi 25. janúar 2016 meðal annars fyrir akstur sviptur ökuréttindum og akstur undir áhrifum ávana og fíkniefna. Næst var hann dæmdur í tveggja mánaða fangelsi með dómi 15. maí 2017 fyrir vörslur fíkniefna, akstur sviptur ökuréttindum og akstur undir áhrifum ávana og fíkniefna. Loks var ákærði dæmdur til greiðslu sektar 14. júlí 2017 meðal annars fyrir að aka reiðhjóli undir áhrifum ávana og fíkniefna en um var að ræða hegningarauka við dómana frá 25. janúar 2016 og 15. maí 2017.

Við ákvörðun refsingar verður miðað við að ákærði hafi nú í sjötta sinn gerst sekur um akstur undir áhrifum áfengis og/eða ávana og fíkniefna og í þriðja sinn sekur um akstur sviptur ökuréttindum, innan ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði 157.694 krónur í sakarkostnað.

Af hálfu ákæruvaldsins flutti málið S-kvk-nf I. G-kvk-nf aðstoðarsaksóknari.

S-kk-nf S-kk-nf héraðsdómari setur upp dóm þennan.

D Ó M S O R Ð:

Ákærði, D-kk-nf G-kk-nf P-kk-nf, sæti fangelsi í 5 mánuði.

Ákærði er sviptur ökurétti ævilangt.

Ákærði greiði 157.694 krónur í sakarkostnað.

S-kk-nf S-kk-nf